kardosdrur/scandi-wiki huggingface dataset:
Melby Mølle

Melby Mølle er en jordstående hollandsk vindmølle med gennemkørsel. Den krøjes manuelt. Møllen, der er opført i 1879, består af en ottekantet overbygning med spåntækning på et fundament af kampesten. Den har kælder og gennemkørsel til vogntrafik. Driften ophørte i 1946, hvor hattehjulet blev ødelagt ved en storm, men lokale initiativer sikrede, at den blev bevaret og løbende restaureret. Møllen fremstår fuldt udstyret med det inventar, som den havde i 1946, men den er ikke funktionsdygtig efter at have stået stille siden da.

Konstruktion og teknik 
.
Melby Mølle er en ottekantet hollandsk mølle med kælder og gennemkørsel til vogntransport. Den ligger på en bakke, hvor det var muligt at grave gennemkørslen ind i bakken.
Møllen har fire lofter og er beklædt med spån. Hatten er løgformet. Vingerne har hækværk til sejlene og vindbrædder. Krøjeværket er manuelt.

Opbygning i etager

Broloftet 
Det nederste loft, Broloftet, har navn efter broen, som er den konstruktion, der bærer kværnene på loftet ovenover. De kraftige stolper kaldes brostolperne Der er her bevaret en del af det oprindelige udstyr, bl.a. skallekværnen og sigter til at sigte melet. I  er dette loft indrettet med plancher, der oplyser om møllens udseende og historie.

Kværnloftet 
Kværnen, der maler kornet, er placeret på kværnloftet. I løbet af 1700 -tallet udvikledes det såkaldte stjernhjul, en mekanisme, der fordeler kraften til kværnene. I Melby Mølle er dette installeret på kværnloftet. Forskellen i diameter på stjernhjulet og kværnenes mindre stokkedrev øgede kværnenes hastighed betragteligt i forhold til tidligere møllers egenskaber. Der er opstillet tre kværne. Selve hovedakslen, der løber tværs ned gennem møllen, ender på dette niveau i et leje.

Lorrisloftet 
Næste loft, lorrisloftet domineres af hejseværket, hvorfra det gennem lemme har været muligt at hejse sække op og ned efter behov. Stokkene har midtpå været forsynet med et tov, der gik ned til gennemkørslen.

Hatloft  
Mølleakslen, der bærer vingerne, er via et hathjul forbundet til et stort vandret kamhjul på hathjulet i toppen af møllen. Dette kamhjul kaldes ”krondrevet” og er i Melby Mølle et tandhjul, lavet af metal.. Når møllen var i funktion, gik hattehjulet og krondrevet i indgreb, hvilket vil sige, at tænderne på hjulene var skubbet ind mellem hinanden. Rundt om hattehjulet sidder møllens bremse, persen.

Noter

Eksterne henvisninger 
 Dansk Mølle Forum Hjemmeside for alle interesserede i de gamle vand- og vindmøller

Hollandske vindmøller i Danmark
Bygninger, konstruktioner og anlæg i Halsnæs Kommune
Melby (Halsnæs Kommune)
Kristoffer Møller Hansen

Kristoffer Møller Hansen (18. marts 1981 i København) er en dansk skuespiller, instruktør, teaterleder.

Kristoffer er uddannet skuespiller fra Statens Teaterskole 2002-2006. Han arbejde som freelance-skuespiller fra 2006-2011, hvor han blev ansat som leder af Holbæk Teater sammen med skuespilleren og barndomsvennen Brian Kristensen.

Eksterne henvisninger 
 
 

Skuespillere fra Danmark
Line

Line har flere betydninger:
 Line (pigenavn)
 Line (snor)
 Engelsk line betyder på dansk linje - og det benyttes af mange rederier som en del af deres navn - f.eks. Stena Line
 Line (socialt netværk)

Se også 
 Liner
Airbnb

Airbnb er en online markedsplads for udlejning og booking af overnatningsmuligheder. Hjemmesiden omfatter mere end 2.000.000 overnatningsmuligheder i 192 lande og 33.000 byer. Fra grundlæggelsen i august 2008 til juni 2012 blev der formidlet 10 millioner overnatninger på Airbnb.

Airbnb blev grundlagt i august 2008 af Brian Chesky, Joe Gebbia og Nathan Blecharczyk og har hovedkvarter i San Francisco, Californien. Den indledende finansiering blev opnået fra inkubatoren Y Combinator. Senere har også Greylock Partners, Sequoia Capital og Ashton Kutcher investeret i virksomheden.

Se også 
 Deleøkonomi

Referencer

Ekstern henvisning 
 Airbnbs danske websted
 airbnb.com (på engelsk)

Etableret i 2008
Peer-to-peer
Virksomheder i San Francisco
Softwarevirksomheder fra USA
Sociale netværkstjenester
Deleøkonomi
Hotel-, restaurant- og turistvirksomheder
Bundfald (flertydig)

Bundfald har flere betydninger:
 Bundfald - kemisk reaktion
 Bundfald (film) - dansk film fra 1957
Klitlavning

Klitlavninger eller Fugtige klitlavninger er betegnelsen for en naturtype der hovedsageligt findes i klitområder langs Jyllands vestkyst til Nordsøen. Naturtypen findes bl.a. ved Skagen, Vandplasken i Nordvestjylland, i Hanstholm-reservatet i Thy, på klithederne langs Jammerbugten og på Fanø.

Klitlavning er en betegnelse for en naturtype i Natura 2000-netværket, med nummeret 2190. Det er en varieret naturtype som kan omfatte forskellige undertyper som klitsøer, rørsumpe i klitlavninger, fugtige græs- og sivbevoksede områder og kær. Naturtypen fordrer en stabil grundvandstand.

Klitlavningernes planter 
 I klitsøer findes vandplanter som kransnålalger, hestehale og vandaks.
 I rørsumpe findes bl.a. tagrør, strandkogleaks.
 I klitlavninger på fugtigt sand findes tudsesiv, tusindgyldenarter, søpryd og vandnavle.
 I kær rig- og fattigkærsurter og græsser samt gråris og nogle steder rosmarinpil.

Eksterne kilder/henvisninger 

 [http://mst.dk/media/114327/danske-naturtyper-n2000.pdf Danske Naturtyper i det europæiske NATURA 2000 Netværk] , udg. af Skov- og Naturstyrelsen i 2000, 

Naturtyper i Danmark
Lavning
Gustaf Philip Creutz

Gustaf Philip Creutz (født maj 1731 i Finland, død 30. oktober 1785) var en svensk greve, digter og diplomat.

Creutz tilhørte en svensk-finsk familie af gammel adel, men da hans formuesomstændigheder ikke svarede til hans rang, måtte han bryde sig en bane som embedsmand. I Stockholm sluttede han venskab med en jævnaldrende, poetisk begavet adelsmand, grev Gustaf Fredrik Gyllenborg, og da disse to tiltrådte den kreds ("Tankebyggarorden") af litterært interesserede, der samledes om digterinden fru Nordenflycht, blev de snart tillige med hende hovedpersonerne i denne Sveriges første litterære salon. Utvivlsomt kom der en frugtbar samvirken i stand mellem hendes større lyriske kraft og deres kundskabsfylde og finere dannelse. Kredsen blev på denne tid ledende i Sveriges poesi, som den førte videre i retning af den franske smag, men med et mere forfinet aristokratisk præg end det foregående tidsrum. Allerede 1763 forlod Creutz Sverige; han udnævntes til gesandt i Spanien, senere i Paris, hvor han med sin indtagende personlighed vandt alles hjerter. Blandt hans omgangsfæller her var mænd som Necker og Turgot, d'Alembert og Buffon; Marmontel var hans fortrolige ven, og Voltaire beundrede ham. Efter sin hjemkomst 1783 blev han kancellipræsident (nominel udenrigsminister) hos Gustav III. 

Det var egentlig kun 1753-63, at Creutz helligede sig til digtekunsten. Af hans digtning, der var lige så fin og elskværdig som han selv, fremhæves det rimede episke digt Daphne, men især Atis och Camilla, et idyllisk epos på aleksandriner i 5 sange (1762), som skildrer kærligheden mellem den kække jæger Atis og Dianas præstinde, den skønne Camilla. Dette digt gjorde i sin tid lige så stor lykke som senere Frithiofs saga, ikke blot på grund af den fine skildring af kærlighedens opvågnen i de unge hjerter, men også for det ualmindelig skønne sprog. Under Creutz’ hænder blev den svenske aleksandriner det skønne, elegante og let flydende versemål, som dansk ikke har det ringeste sidestykke til. I Paris gjorde Creutz udkast til en opera, Rustan og Mirza, til hvis udarbejdelse hans sekretær, digteren Lidner, skulde yde ham nogen hjælp, men da han ved sin hjemkomst fandt, at Lidner havde tilegnet sig adskillige partier af den til sine egne værker, henlagde han den fuldstændig. Creutz’ digte blev udgivne sammen med Gyllenborgs Vitterhetsarbeten (1765), Atis och Camilla er udgivet flere gange, blandt andet 1902 med anmærkninger af Bernhard Risberg. Da det svenske Akademi 1835 lod præge en medaille over Creutz, skrev Franzén en minnesteckning i "Svenska Akademiens handlingar" (1836). I 2010 tegnedes hans billede i ord af Horace Engdahl i samme selskab, da Creutz fik en minnespenning ved Peter Linde.

Kilder 
 

Digtere fra Sverige
Grever fra Sverige
Personer i frihedstiden
Salmedigtere fra Sverige
Diplomater fra Sverige
Medlemmer af Kungliga Vetenskapsakademien
Rigsråder fra Sverige
Personer i den gustavianske periode
Gustaf Philip
En af rikets herrar
Lorentz Creutz

Lorentz Creutz henviser til:

 Lorentz Creutz den ældre (1615–1676) – svensk friherre og embedsmand
 Lorentz Creutz den yngre (1646–1698) – svensk friherre og embedsmand
Lorentz Creutz den ældre

Lorentz Creutz den ældre (født 1615 i Dorpat, død 1. juni 1676) var en svensk embedsmand.

Creutz var først ansat i Bjergværkskollegiet, blev 1649 amtmand over Åbo og Björneborg Amt og 1655 i Dalarne. I 1654 blev han friherre, 1660 admiral og rigsråd. I 1676 kommanderede han flåden i slaget ved Øland mod Niels Juel og Cornelis Tromp. Ved sin mangel på sømandskab og sin halsstarrighed foranledigede han, at hans admiralskib kuldsejlede og sank. Creutz og 800 mand mistede ved denne lejlighed livet, flåden kom i uorden og blev fuldstændig slået.

Kilder 
 

Admiraler fra Sverige
Friherrer fra Sverige
Rigsråder fra Sverige
Personer i Den Skånske Krig fra Sverige
Militærfolk faldet i kamp
Svenskere i 1600-tallet
Lorentz 01
Salmonsens
Personer fra Tartu
Cornelis Tromp

Sir Cornelis Maartenszoon Tromp, greve af Sølvitsborg, 1. Baronet (9. september 1629 i Rotterdam - 29. marts 1691) var en hollandsk og dansk admiral, søn af Maarten Tromp.

Karriere 
Tromp tjente først i den hollandske marine, 1650 var han allerede fregatchef. I krigen mod England 1652-54 kæmpede han i Nordsøen og Middelhavet og avancerede til schoutbynacht. 10. marts 1653 deltog han i det store slag ud for Scheweningen, hvor faderen faldt. Efter 1654 tjente han i Middelhavet under Ruyter. 1656 var han i Østersøen med admiral Jacob van Wassenaer Obdam, besøgte det danske hof på Kronborg og blev stærkt feteret. 1665 blev Tromp viceadmiral; under Obdam deltog han i slaget ved Lowestoft, hvor Obdam faldt, året efter, 11.-14. juni i et andet stort slag under Ruyter. Overalt viste han glimrende tapperhed, men tillige en stædig karakter, som 1666 medførte, at han blev afskediget af Johan de Witt. 1672 ansattes han dog på ny, udmærkede sig i slaget ved Kijkduin, førte 1674 som løjtnantadmiral en flåde til de franske kyster, hvor han spredte skræk og rædsel.

I dansk tjeneste 
1676 ansattes Tromp på Griffenfelds foranledning som øverstkommanderende for den danske flåde. 1. juni slog han svenskerne under Øland, i hvilken anledning han blev Elefantridder (uden først at være Hvid Ridder) samt greve af Sølvitsborg. Tromp tilbragte noget tid i Skåne i sommeren 1676, da dansk styre var blevet genetableret og han skrev licenser til skovridere til at rekruttere tropper i sydøst. Disse tropper blev set som snaphaner af svenskerne. I juli 1676 blev han også hos baron Jørgen Krabbe på Krageholm (då Krogholm) ved Ystad for en kort ferie. 1676-77 tilbragte han i Holland, hvor han med ringe held underhandlede om en hjælpeflåde mod Sverige. Tromps brutale væsen gjorde ham upopulær i hjemlandet ikke mindre end i Danmark, hvor han over for Niels Juel og danske officerer optrådte ringeagtende og uretfærdig. Først i begyndelsen af juli 1677 vendte han tilbage med den påkrævede hjælp; men da havde Juel allerede klaret sagen først ved sejren under Møn og senere i Køge Bugt. I den påfølgende vinter steg Tromps anmasselse mere og mere, så at Christian V tabte tålmodigheden, og maj 1678 afskedigedes han. Tromp drog derefter til kurfyrsten af Brandenburg, men bosatte sig senere i Delft. Efter mange stridigheder med prinsen af Oranien i udnævntes han endelig 1691 til løjtnantadmiral for den hollandske sømagt, men døde, inden flåden var stukket i søen. Tromp var en dygtig, djærv og tapper kriger, men rå og umedgørlig særlig mod sine overordnede.

Kilder

Eksterne henvisninger 
 

Admiraler fra Danmark
Admiraler fra Nederlandene
Grever fra Danmark
Salmonsens
Baronetter fra England
Personer i Dansk Biografisk Leksikon
Personer fra Rotterdam
Danskere i 1600-tallet
Lørdagspigerne

Lørdagspigerne var en dansk sangtrio, der havde sin storhedstid i 1950'erne.

Trioen bestod af Birthe Buch, Nete Schreiner og Inge Stauss. Den blev til i forbindelse med en serie af radioprogrammer, der under titlen "Aftenunderholdning og Bal", blev sendt om lørdagen (deraf navnet).

Lørdagspigerne debuterede den 8. september 1951, og de gik hurtigt hen og blev et af programmets trækplastre og publikums favoritter.

Lørdagspigerne udgav en lang række egne fortolkninger af tidens standarder, som f.eks.:

 "Ole Lukøje"
 "Sov min unge"
 "Drømmende øjne"
 "Mit barndomshjem"
 "Violpigen"
 "Bamses fødselsdag"
 "Jeg plukker fløjlsgræs"
 "Når lygterne tændes"
 "Elefantens vuggevise" og
 "Den glade vandrer"

Lørdagspigerne optrådte derudover ved en række koncerter og medvirkede i reklamefilm.

Trioen gik i opløsning i begyndelsen af 1960'erne.

Eksterne henvisninger 
 

Musikgrupper fra Danmark
Musikgrupper fra 1951
Nete Schreiner

Nete Schreiner (egtl. Agnete Schreiner) (født 18. juni 1923 på Frederiksberg - død i 2005) er en dansk sangerinde og radiomedarbejder, som er mest kendt for at være medlem af den danske trio, Lørdagspigerne, der havde stor succes med radiooptrædender og pladeudgivelser i 1950'erne.

Derudover havde hun også nogle få solohits så som "Lille mor" (1954), "Små ting betyder alt" (1954) og "Vejen hjem" (1956). I 1940'erne var hun medlem af trioen Okey Dokies, der gjorde sig bemærket med en række pladeudgivelser og optrædender for amerikanske soldater på Hotel Adlon i efterkrigstiden.

Hun optrådte tillige sammen med Frederik's Kvintet og blev siden ansat hos Radio Mercur og Danmarks Radio som programsekretær og studievært på bl.a. programmet "Giro 413" (hvor Lørdagspigernes indspilninger ofte blev ønsket).

I 1994 forlod hun radioen. Herefter bosatte hun sig i 1997 i Flekkefjord i Norge.
Hun optrådte midt i 1950erne sammen med showmanden Frederiks kvintet. Hun blev siden medarbejder på Radio Mercur og derefter programsekretær i Danmarks Radio, hvor hun blev en populær studieværtinde i Giro 413 og var en afholdt radiospeaker indtil hun forlod radioen i 1993 og i 1997 bosatte sig i Flekkefjord i Norge.

Eksterne henvisninger 
 

Sangere fra Danmark
Inge Stauss

Inge Stauss Holst (alias Inge Stausbøl) (28. december 1926 i Esbjerg - 22. januar 2016) var en dansk sangerinde, der var mest kendt for at have været medlem af trioen Lørdagspigerne, der med pladeudgivelser og radiooptrædender havde stor succes i 1950'erne.

I 1940'erne var hun med i vokalgruppen Okey Dokies, der i efterkrigstiden udgav plader og optrådte på Hotel Adlon for amerikanske soldater, der kom til Danmark i disse år.

Hun var endvidere med i gruppen Femtetten inden hun kom med i sangtrioen Lørdagspigerne sammen med Birthe Buch og Nete Schreiner. Sidstnævnte var også medlem af Okey Dokies.

Med Lørdagspigerne havde hun stor succes med egne fortolkninger af tidens standarder så som "Jeg Plukker Fløjlsgræs", "Elefantens vuggevise", "Når Lygterne Tændes", "Bamses Fødselsdag" og mange andre. I starten af 1960'erne gik trioen dog i opløsning.

Efter tiden med Lørdagspigerne udgave hun nogle soloplader og deltog i det danske Melodi Grand Prix i 1960 med sangen "Gør hva' Du Vil", der blev nr. 2.
Herefter trak hun sig tilbage fra rampelyset.

Eksterne henvisninger 
 
 
 

Sangere fra Danmark
Personer fra Esbjerg
Maarten Tromp

Maarten Harpertszoon Tromp (født 23. april 1598, død 10. august 1653) var en hollandsk admiral, far til Cornelis Tromp.

Tromp kom til søs allerede som dreng, i kampen mod spanierne udmærkede han sig så meget, at han allerede 1639 var blevet admiral; samme år sejrede han to gange over den spanske flåde, uagtet den var hans overlegen. I krigen mod englænderne 1652—54 kæmpede han mod den berømte admiral Blake med vekslende held, men et stort søslag 1652 tabte han og blev derfor afløst af Ruijter. Snart efter fik Tromp dog atter kommandoen, slog igen englænderne og forfulgte dem op ad Themsen; som tegn på, hvor fuldstændig han havde fejet sine modstandere ud af Nordsøen, førte han derefter en kost på mastetoppen. Dette var dog en for tidlig hoveren. Vel havde han 1653 først overtaget over Blake, der blev hårdt såret, men 7. august blev han i Hoofden ud for Scheweningen ganske omringet af sine fjender, hans flåde blev slået, og Tromp selv dødelig såret.

Kilder

Eksterne henvisninger 
 

Admiraler fra Nederlandene
Salmonsens
Walhalla
Nissekær

Nissekær er en klithede med en række småsøer, der ligger ud til Vesterhavet sydvest for Lild Klit, vest for Lild Klitplantage og nord for Hjardemål Klitplantage i Hjardemål Sogn i Thisted Kommune i Thy. I 1955 fredede man 212 hektar for at sikre klitområderne i deres naturtilstand . Området er en del af Natura 2000-område Natura 2000-område nr. 44 Lild Strand og Lild Strandkær

Eksterne kilder/henvisninger 

 Fredningskendelsen

Lokaliteter i Thisted Kommune
EU-habitatområder i Danmark
Fredede arealer i Danmark
Lild Klitplantage

Lild Klitplantage er en af de yngste klitplantager i Danmark, idet plantningen først blev påbegyndt i 1930, og den har et areal på 2382 hektar, hvoraf de 1183 ha er skov, Hovedparten er nåletræ, men der er også omkring 120 ha med forskellige arter af løvtræ. Hele plantagen ligger på hævet havbund og er en del af et samlet statsejet areal på omkring 4.000 ha i området. Den ligger sydvest for Bulbjerg og Lild Strand i Thisted Kommune i Thy, mellem Vesterhavet og Lund Fjord. Den grænser mod nord op til Natura 2000-område Natura 2000-område nr. 44 Lild Strand og Lild Strandkær 
Den østligste del af plantagen er en del af Natura 2000-område nr. 16 Løgstør Bredning, Vejlerne og Bulbjerg. Plantagen grænser op til de store naturfredninger omkring Lild Strand og Bulbjerg ., og mod syd er Lund Fjord en del af den store fredning af Vejlerne .
 
I Lild Klitplantage er der mange mindre søer og vandhuller,, hvor flere har et rigt insekt-, padde- og fiskeliv.

Eksterne kilder/henvisninger

 Miniguide
 Lild Klitplantage (Areal nr. 81 og 82) på naturstyrelsen.dk

Naturområder i Nordjylland
Thisted Kommunes geografi
HDi

HDi er PSA Peugeot Citroëns varemærke for dieselmotorer med commonrail-indsprøjtning.

Den første HDi-motor introduceredes i 1998 i Citroën Xantia og Peugeot 406. Motoren var på 2,0 liter (type DW10), og kunne fås med enten 90 eller 109 hk.

Senere introduceredes både større og mindre udgaver af motoren.

PSA leverer ligeledes HDi-motorer til andre bilmærker, f.eks. Ford, Mazda, Jaguar og Land Rover.

PSA-motorer
Dieselmotorer
Emmanuel Emenike

Emmanuel Chinenye Emenike (født 10. maj 1987) er en nigeriansk fodboldspiller, der spiller som angriber for West Ham udlejet fra Fenerbahçe. Emenike begyndte sin fodboldkarriere med Delta Force.

I klubben, afslørede han, at han gik til fods til træning frem og tilbage, selvom det kunne tage en time til halvanden. Han sagde, at han ikke fik udbetalt sin løn. Klubben var ikke-professionelle og var i en lav division, klubben blev også nægtet midler fra Delta stats regering.

Under hans tid i Delta Force, var han en af del af en gylden duo sammen med Ryan Tjahjono. I løbet af denne periode, hvor begge spillede på holdet, var det nogle gyldne år, hvor Delta Force besejrede flere hold som El-Kanemi Warriors og Julius Berger.

Senere i karrieren, ville han få sin første løn, og flyttede til Sydafrika. [ 1] han blev købt af sydafrikanske nationale første Divisions hold i Mpumalanga Black Aces i januar 2008 og fik debut mod Dynamos F.C. den 17. februar 2008.
Han scorede sit første mål med holdet i sin debut, men dog tabte Black Ace kampen 4-2. [ 2] han var en del af Black Aces holdet som tabte mod Mamelodi Sundowns i Nedbank Million Cup finalen.

Fodboldspillere fra Nigeria
Deltagere ved verdensmesterskabet i fodbold 2014
Fodboldspillere fra Fenerbahçe SK
Treyarch

Treyarch er en amerikansk spiludvikler, grundlagt i 1996 af Peter Akemann og Doğan Köslü. Treyarch blev opkøbt af Activision i 2001. Det er beliggende i Santa Monica i Californien. Treyarch har udviklet blandt andet Call of Duty: World at War, Call of Duty: Black Ops, og Call of Duty: Black Ops II. Activision er grundlægger af de andre call of duty. de skiftes til at komme med et nyt call of duty hvert år.

Referencer 

Computerspilsvirksomheder fra USA
Etableret i 1996
Virksomheder i Los Angeles
Tine (pigenavn)

Tine er et pigenavn. Det kommer af Katharina eller Catharina og der er flere varianter som Katrine, Kristine, Tina osv.

Kendte personer med navnet:
Tine Bryld, forfatter
Tine Gøtzsche, journalist
Tine Høeg, forfatter

Pigenavne
Gustaf Fredrik Gyllenborg

Gustaf Fredrik Gyllenborg (25. november 1731 i Östergötland—30. marts 1808 i Stockholm) var en svensk greve og forfatter, søn af Johan Gyllenborg.

Gyllenborg var embedsmand, men det er som digter, at hans navn er bevaret for efterverdenen. Han sluttede sig allerede 1751 varmt til digteren Gustaf Philip Creutz, et venskab, som varede til Creutz’ død. Gyllenborg optrådte særlig med satirer og læretryk. Dog findes der også smukke naturskildringer, for eksempel i Årstiderna. De mest læste af Gyllenborgs digte turde være hans udmærkede Fabler. Han har også, om end med lidet held, forsøgt sig som dramatisk forfatter. I sin alderdom helligede han sig tillige til salmedigtning. Hans litterære virksomhed findes i Vitterhetsarbeten af Creutz och Gyllenborg (1795; 2. udgave 1812), Senare vitterhetsarbeten af Gyllenborg (1795) og Theaterstycken af Gyllenborg (1897).

Kilder 
 

Digtere fra Sverige
Grever fra Sverige
Personer i den gustavianske periode
Gustaf Fredrik
Medlemmer af Svenska Akademien
Henning Adolf Gyllenborg

Henning Adolf Gyllenborg (12. juni 1713—26. november 1775) var en svensk greve og rigsråd. Han var sønnesøn af Jakob Gyllenborg og fætter til Gustaf Fredrik Gyllenborg.

Gyllenborg studerede først i Uppsala og senere i Lund samt indtrådte 1732 i kancelliet. På rigsmødet 1742—43 modarbejdede han som tilhænger af hertugen af Birkenfeld den danske kronprins’ valg til tronfølger og advarede mod at forene tronfølgervalget med freden. Ved sit navn og sin farbroders indflydelse samt støttet af sine store talegaver kom han snart til at spille en ledende rolle i hattepartiet. Under rigsdagen 1746—47 tog Gyllenborg i det hemmelige udvalg ordet for hurtige og kraftige foranstaltninger, sigtende til at hævde landets uafhængighed og for at afvise den russiske afsendings uforskammede fordringer, ja han foreslog endog, at det hemmelige udvalg skulde tage sig den samme ubegrænsede myndighed, hvormed Roms konsuler fordum, når staten var i den yderste fare, plejede at beklædes. Han indsattes som formand i en inden for det hemmelige udvalg nedsat kommission, som skulde undersøge og dømme om beskyldningerne mod de 4 rigsråder Åkerhielm, Cronstedt, Posse og Wrangel. 1747 blev Gyllenborg hofkansler med sæde i kancellikollegiet, på rigsdagen 1751—52 var han landmarskal. Ved håndfæstningens 
affattelse og vedtagelse virkede han for, at kongens myndighed indskrænkedes til at lade iværksætte de beslutninger, som de egentlige magthavere — under rigsdagene stænderne og mellem rigsdagene rigsrådet — havde fattet, og modarbejdede alle kongens forsøg på at give sig skin af en større myndighed. På rigsdagen 1755—56 genindsat i det hemmelige udvalg havde han stor del i  oprettelsen af den såkaldte rigsakt, i hvilken stændernes misfornøjelse med kongens delagtighed i sammensværgelsen 1755 gav sig udtryk. 1756 blev Gyllenborg rigsråd og stemte 1757 for krig med Preussen.

Kilder 

 

Grever fra Sverige
Rigsråder fra Sverige
Personer i frihedstiden
Henning Adolf
Lantmarskalkar fra Sverige
Riddere af Serafimerordenen